Politiet efterlyser en person, der er formodet gerningsmand til vold mod betjent

Sådan så det ud på Nørrebro søndag 14. april, da der udbrød uroligheder i forbindelse med Rasmus Paludans demonstration. Kilder: Ekstra Bladet/Rasmus Flindt/Mogens Flindt, Byrd/Steven Knap. Redigering: Mikkel Cramon/Martin Ekelund

En ung mand, der formentlig står bag vold mod en polititjenestemand, er efterlyst af Københavns Politi.

Volden skulle være fundet sted under urolighederne på Blågårds Plads søndag 14. april omkring klokken 15.

Politiet offentliggør tre billeder af den mistænkte i sagen.

Flere anholdt ved Rasmus Paludan-demonstration

Den formodede gerningsmand mener politiet er mellem 18 og 20 år, mellem 170 og 175 centimeter høj, almindelig af bygning og er af anden etnisk herkomst end dansk.

Under de voldsomme uroligheder var han iklædt en sort kasket, mørk camouflagefarvet jakke med pelskrave og mørkeblå jeans.

Hvilken type vold, han skulle have udført, kan Københavns Politi ikke oplyse nærmere.

Kamp mod politiet

De voldsomme uroligheder brød ud, da den ultra-højrenationalistiske leder af Stram Kurs, Rasmus Paludan, blev angrebet under sin demonstration på Blågårds Plads.

Rasmus Paludan blev hørt væk af politiet. Det faldt dog ikke i alles smag, og der startede en regulær kamp mod politiet.

Mand lagde håndgranat inden Paludan-demo

Politiet blev selv angrebet med brosten og andre kastede genstande og brugte gas til at sprede uromagerne. Flere pressefolk og fotografer blev også mødt med vold i bydelen og fik smadret deres udstyr.

Ved du, hvor han er, eller har du andre oplysninger i sagen, hører politiet gerne nærmere på telefon 114.

Se også: Muslimske Hussain: Beskyt Rasmus Paludan